Vang Yafan. Vang Yafan (1994-yil 30-aprelda tugʻilgan) — xitoylik tennischi. Faoliyati davomida u WTA(Jahon tennis assotsiatsiyasi) turnirida bitta yakkalik va uchta juftlik, WTA 125 turnirida toʻrtta juftlik, shuningdek, ITF ayollar musobaqasida oʻnta yakkalik va oltita juftlik unvonini qoʻlga kiritdi. 2019-yil 7-oktyabrda u o‘zining eng yaxshi yakkalik reytingida 47-o‘ringa chiqdi. Vang Yafan 2016-yil 15-fevralda juftliklar reytingida 49-o‘rinni egalladi. Faoliyati. Vang Yafan 1994-yilda Nankin shahrida tugʻilgan. Vang Yafan tennis bilan 9 yoshida shug‘ullana boshlagan. Vang 2014-yil Shenzhen ochiq turnirida debyut oʻyinini oʻtkazdi va juftlik bahslarida Zheng Jie bilan hamkorlik qildi. Bu juftlik birinchi raundda Sun Ziyue va Xu Shilinga qarshi oʻyinda gʻalaba qozondi va yarim finalda boʻlajak chempionlar Monica Niculescu va Klara Zakopalovaga magʻlub boʻlishdan oldin, Irina Buryachok , Oksana Kalashnikovani magʻlub etdi. 2014-yil sentyabr oyida Guanchjou ochiq chempionatida Vang yakkalik bahslarida joker belgisiga ega bo‘ldi va u yarim finalga yo‘l oldi. Birinchi bosqichda Vang Yafan dunyoning 20-raqamli oʻyinchisi Samantha Stosurni va saralash bosqichida Petrani mag‘lub etdi. U yakunda chempion Monica Niculescu bilan bahsda imkoniyatni qoʻldan boy berdi. Vang 2018-yilgi Mayami ochiq chempionatida oʻz karyerasini yuqoriroq koʻtarishga harakat qildi. Vang u yerda oʻninchi raqam ostidagi Angelique Kerberga qarshi ogʻir oʻyinda magʻlub boʻldi. 2019-yil: Birinchi WTA chempioni. Vang Akapulkodagi Meksika Ochiq chempionatida oʻzining birinchi WTA yakkalik chempionligini qoʻlga kiritdi, u yerda Vang Yafan Sofia Keninni 2-6, 6-3, 7-5 hisobida magʻlub etdi. Mayami ochiq turnirida u birinchi raundda Kristina Mladenovichni magʻlub etdi. Ikkinchi raundda u dunyoning 5-raqamli oʻyinchisi Elina Svitolinani toʻgʻridan-toʻgʻri magʻlubiyatga uchratib, birinchi oʻnta oʻyinchiga qarshi birinchi gʻalabasini qoʻlga kiritdi (6:2, 6:4). Vang Yafan dunyoning 25-raqamli oʻyinchisi va Australiya ochiq chempionati yarim finalchisi Danielle Collinsga qarshi 7-5, 6-1 hisobida gʻalaba qozondi va toʻrtinchi raundga chiqdi, ammo keyin hamyurti Vang Qiangga imkoniyatni boy berdi.